FATATI FIL-BIRGU Fl-imgħoddi konna nisimgħu xi stejjer li kienu jirrakuntaw uħud li fihom kienu jgħidu li raw xi ħaġa stramba. Aktarx kienu jgħidu li raw ħares jew fatat. Ukoll fil-Birgu hemm djar partikolari li jingħad li fihom raw il-ħares. Hawn min jgħid li tkun xi ruħ qed tistenna t-talb. Jista' jkun li hemm xi obbligi fuq dar li ma jkunux qed jitwettqu Fil-Birgu kellna dar li jgħidu li fiha kien jidher qassis bla ras, u jingħad li f'dik id-dar xi darba kien hemm kjeriku li safa mitfugħ fil-forn. Il- Kanonku Dun G.M.Farrugia kien jirrakkonta li meta l- werriet kjeriku ġie l-Birgu mill-Imdina jżur lil qrabatu ma deherx aktar u jingħad li biex jeħdulu. sehemu tefgħuh fil-forn; in-nies raw biss il-ħmara tiegħu li kien ħalla marbuta mal-ħadid tal- monument. tal-Vitorja fil- pjazza. Meta din id-dar kienet inkriet b'ċens għal ħames snin, min kien jabita fiha jgħid li kien jara 'l dan il- qassis bla ras, u minħabba l- biża' kellu jikri band'oħra, imma kellu jibqa' jħallas iċ- ċens sa ma għalaq. Jgħidu li meta l-Beata Emilia de Vialar kienet ġiet il-Birgu u fetħet skola fil-Palazz Bettina, dan il- post kienet krietu għal ħames snin, iżda wara sentejn kellha tabbandunah u tmur fil-Belt Valletta għax it-tfajliet boarders kienu qalu li raw qassis bla ras. Jgħidu li fil-Kastell Sant' Anġlu kienet tidher forma ta' xbejba. Jgħidu li- ma rawhiex il-Maltin biss, għax li meta hemm kienu jgħixu bosta baħrin Ingliżi dawn kienu jgħidu li waqt l-għassa ta' bil- lejl ġie li rawha għaddeja u kienu laqqmuha The Grev Ladv. is-Sur John Powell, li għadu mimli bil-għomer, jgħid li meta kien baħri u jmissu għassa bil- lejl fil-Kastell Sant' Anġlu kien raha nieżla t-taraġ li hemm għat-torri Tal-Bandiera jew Saluting Tower. Fl-istess kastell, meta fit-Tieni Gwerra Dinjija kien okkupat minn ħafna baħrin Maltin u Ingliżi kienu ħaffru xelters fil-blat u f'wieħed minn dawn fejn kienu jinġabru għar- rikreazzjoni darba raw jittajjar farfett il-lejl sewdieni u billi deherilhom li din kienet ħaġa stramba huma laqqmu l-post The Black Bat. Iżda uħud stħajluh fatat jew ħares. Hemm min jgħid li fl- imgħoddi f'Sant' Anġlu ġie li deher serp kbir u kienu jemmnu li jekk jidher dak is-serp kbir tkun ġejja xi diżgrazzja f'pajjiżna. Jien u għaddej minn Triq it-Tramuntana fil-Birgu, fuq bieb imbarrat bil-ħaġar nara skrizzjoni li diffiċli tinqara minħabba li għadda ż-żmien minn fuqha. Il-kitba titfa' dawl fuq piżijiet ta' talb jew quddies għall-erwieħ, għax dari kienu bosta dawk li, qabel imorru d- dinja l-oħra, fit-testment kienu jordnaw li mid-dħul ta' dik id- dar kellu jsir xi quddies għal ruħhom. Dnub li skrizzjonijiet bħal dawn ma nagħtux kashom, għax dawn juruna l-passat tagħna meta magħhom konna nassoċjaw għajdut dwar dehriet ta' spirti. Min qara l-ktieb tas-Sur Anton Attard dwar il- M.U.S.EJU.M. tad-duttrina fil- Birgu jaqra li meta biċ nfetaħ dan il-post f'Dar iż- Żenqa fi Triq Santa Skolastika, mhux darba u tnejn xi soċi kienu jisimgħu taħbit u ħsejjes bla ma jaraw lil ħadd. Meta qalu b'dan lil Dun Ġorġ Preca hu kien irrikmandalhom biex jissuffragaw kemm jistgħu lill- erwieħ.